b'\n_START_ARTICLE_\nNatrijev aluminat\n_START_SECTION_\nStruktura\n_START_PARAGRAPH_\nBrezvodni natrijev aluminat, NaAlO\xe2\x82\x82, tvori prostorsko mre\xc5\xbeo z vogali povezanih tetraedrov AlO\xe2\x82\x84. Hidrirana oblika,  NaAlO\xe2\x82\x82\xe2\x80\xa25/4H\xe2\x82\x82O, je zgrajena iz slojev v obro\xc4\x8de poveznih tetraedrov AlO\xe2\x82\x84. Sloje povezujejo natrijevi ioni in vodikove vezi med vodikovimi atomi v molekuli vode in kisikovimi atomi v tetraedrih AlO\xe2\x82\x84.\n_START_SECTION_\nUporaba\n_START_PARAGRAPH_\nPri obdelavi vode se uporablja kot dodatek v sistemih za meh\xc4\x8danje vode, kot koagulant, ki zbolj\xc5\xa1a flokulacijo koloidnih delcev, in za odstranjevanje raztopljenih silikatov in fosfatov. _NEWLINE_V gradbeni\xc5\xa1tvu se uporablja za pospe\xc5\xa1evanja strjevanja betona, predvsem pri zmrzovanju. _NEWLINE_Uporablja se tudi v papirni industriji, za izdelavo ognjeodporne opeke, proizvodnjo glinice in drugo. _NEWLINE_Raztopine natrijevega aluminata so vmesni produkti v proizvodnji zeolitov.'